N’eur ket deuet a-benn da bareañ Stéphane Gwivarc’h penn-da-benn dindan pevar miz. Divizet en deus kampion breizhat ar bed, 31 bloaz dezhañ, paouez gant e vicher abalamour d’e c’hlin, hervez ma oa bet tu da lenn war e lec’hienn Internet disadorn. Hennezh, c’hoariet gantañ e Gwengamp eus miz Genver da viz Mezheven 1992, a oa distroet d’ar c’hlub breizhat e 2001 gant ar c’hoant kas ar c’hlub, m’en doa kaset e daolioù-kaer kentañ da benn, war-raok. Siwazh dezhañ, n’en deus c’hoariet nemet 11 krogad ha morse n’eo bet yac’h ha bagol. Ur pal en deus lakaet hepken ! Sed azefin ur prantad istor a-fet mell-droad Breizh. Moarvat e teuio Stéphane Gwivarc’h ezel eus skipailh teknikel Stad Roazhon.